text: Er den ikke sød?
  04 maj 2012 kl. 15.55
  Givskud Zoo har fået en lille gorilla-unge.
  En lille ny gorilla-unge er kommet til verden i Givskud Zoo. Men dyrepasserne holder vejret. Det er nemlig gået galt tre gange for gorillamor Chuma, hvor hendes gorilla-babyer er døde efter kun få dage, fordi Chuma ikke tog sig af dem.
  Men eftersom Chuma er blevet lidt ældre og har fået babytræning, tror dyrepasserne, at det denne gang ender godt for den lille ny gorilla.
  Den lille ny gorilla er blevet registreret som GORG18, men Givskud Zoo vil udskrive en navnekonkurrence, så baby-gorillaen kan få et mere mundret navn.
  